MUNICIPIUL SATU MARE

Aparatul de specialitate al Primarului 

Direcția Patrimoniu

Serviciul Patrimoniu Concesionări Închirieri
Direcția Economică
Nr. 53331/16.09.2026
În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri și Directorul executiv al Direcției Economice formulează următorul:

                                        RAPORT DE SPECIALITATE
 la proiectul privind aprobarea scoaterii din funcțiune  în vederea casării și desființării  unui mijloc fix  pus la dispoziția Transurban  S.A. Satu Mare 

           Prin Hotărârea Consiliului Local al Municipiului Satu Mare nr.192/27.06.2024, s-a aprobat modalitatea de prestare, organizare, funcționare și administrare a serviciului public de transport public local de călători prin curse regulate, pe raza administrativ teritorială a Municipiului Satu Mare pe perioada 15.07.2024-14.07.2030, în baza Contractului de delegare în gestiune directă a serviciului de transport public local de călători în Municipiul Satu Mare,  nr. 229-41958/15.07.2024. 
 Prin adresa nr. 3500/08.09.2026 înregistrată la Primăria municipiului Satu Mare sub nr. 51594/08.09.2026, Transurban Satu Mare S.A. ne solicită casarea autobuzului marca MAN, an de fabricație 2001, având 995.508 km parcurși. Acesta se află într-o stare de degradare și uzură fizică avansată, ( caroserie puternic corodată, tapițerie și scaune uzate, defecțiuni frecvente la instalațiile electrice și frâne, costuri ridicate de reparație, etc.) precum și uzură morală ( model învechit, depășit tehnologic, nu corespunde noilor cerințe de confort, neadaptat ptr siguranța călătorilor etc.). De asemenea acesta nu a circulat din anul 2025 .
           Mijlocul fix anterior menționat se află în proprietatea privată a municipiului Satu Mare, având nr. de inventar  201993 și valoare de inventar   55,251.04 lei   și se regăseste ca bun de retur pus la dispoziția Transurban Satu Mare S.A. conform  Contractului de delegare   nr. 229-41958/15.07.2024. 
           Având în vedere cele de mai sus, este necesar a se proceda la desființarea și valorificarea, sau după caz, casarea materialelor rezultate în urma desființării, conform prevederilor Hotărârii Guvernului României nr.841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare.
           Ulterior demersului de casare și desființare, este necesară modificarea în mod corespunzător a inventarului domeniului public și privat al municipiului, având în vedere că potrivit art.20 alin.(1) lit e) coroborate cu cele ale art.23 alin.(2) lit. d), e) și h) din Legea nr. 273/2006 privind finanțele publice locale, autoritățile administrației publice locale răspund de administrarea eficientă a bunurilor din proprietatea publică și privată a unităților administrativ-teritoriale, de integritatea bunurilor aflate în proprietatea lor, precum și de ținerea  la zi a evidenței patrimoniului. 
          După aprobarea prezentei hotărâri, se vor efectua demersurile ce se impun în vederea valorificării materialelor ce se obțin ulterior scoaterii din funcțiune.  

           Având în vedere considerentele ce preced şi ţinând cont de prevederile                    art. 129 alin. (2) lit. c) din OUG nr. 57/2019 privind Codul administrativ,                              potrivit căruia Consiliul local are atribuţii în administrarea domeniului privat al municipiului, înaintăm prezentul proiect  Consiliului local cu propunere de aprobare.

